RESOLUCION do 18 de xullo de 2017, da Dirección Xeral de Ordenación Forestal, pola que se dá publicidade ás subvencións concedidas ao abeiro da Orde de 26 de decembro de 2016 pola que se establecen as bases reguladoras da concesión, en réxime de concorrencia competitiva, das axudas para o financiamento de actividades de demostración e accións de información para o sector agroforestal e agroalimentario (procedemento MR330B), e de intercambios e visitas a explotacións agrícolas e forestais (procedemento MR330E), cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2014-2020, e se convocan para o ano 2017.
Consellería do Medio Rural — III. Outras disposicións — 03/08/2017

A través da Orde do 26 de decembro de 2016 pola que se establecen as bases reguladoras da concesión, en réxime de concorrencia competitiva, das axudas para o financiamento de actividades de demostración e accións de información para o sector agroforestal e agroalimentario, e de intercambios e visitas a explotacións agrícolas e forestais, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014-2020, e se convocan para o ano 2017 (DOG núm. 5, do 9 de xaneiro).
De conformidade co artigo 15.1 da Lei 9/2007, do 13 de xuño, de subvencións de Galicia, e no artigo 17.1 da Lei 1/2016, do 18 de xaneiro, de transparencia e bo goberno, procédese á publicación das entidades beneficiarias e o importe das axudas concedidas en virtude da Orde do 26 de decembro de 2016.
De acordo co anterior,
Dar publicidade ás subvencións concedidas ao abeiro da Orde do 26 de decembro de 2016 pola que se establecen as bases reguladoras da concesión das axudas para o financiamento de actividades de demostración e accións de información para o sector agroforestal e agroalimentario (código do procedemento MR330B), e de intercambios e visitas a explotacións agrícolas e forestais (código do procedemento MR330E), cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014-2020, e se convocan para o ano 2017, que figuran nos anexos.
Santiago de Compostela, 18 de xullo de 2017
– Convocatoria: Orde do 26 de decembro de 2016 pola que se establecen as bases reguladoras da concesión, en réxime de concorrencia competitiva, das axudas para o financiamento de actividades de demostración e accións de información para o sector agroforestal e agroalimentario (código do procedemento MR330B), e de intercambios e visitas a explotacións agrícolas e forestais (código do procedemento MR330E), cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014-2020, e se convocan para o ano 2017, que figuran nos anexos.
– Crédito orzamentario:
a) O financiamento das actividades de demostración e información faranse efectivas con cargo á aplicación orzamentaria 13.02.422L.770.0, cun crédito orzamentario de 160.653,78 euros para o ano 2017 e de 112.457,65 euros para o ano 2018.
b) O financiamento para intercambios e visitas a explotacións agrícolas e forestais faranse efectivas con cargo á aplicación orzamentaria 13.02.422L.770.0, cun crédito orzamentario de 360.723,00 euros para o ano 2017 e de 252.506,10 euros para o ano 2018.
– Finalidade: financiar actividades de demostración e accións de información orientadas a persoas con relación profesional ou con expectativa de incorporación nos sectores produtivos da agricultura, a gandaría, a industria agroalimentaria e a cadea forestal-madeira, dirixidas, en especial, á mocidade e mulleres do medio rural, e tamén financiar intercambios de breve duración referentes á xestión das explotacións agrícolas e silvícolas, orientadas a persoas en idade laboral, en activo ou con expectativa de incorporación en sectores produtivos relacionados coa agricultura e a silvicultura.